OpenLLM-France/wikimedia huggingface dataset:
# La Classique Morbihan

La Classique Morbihan és una competició ciclista femenina que es disputa anualment pels voltants de Plumelec, al departament d'Ar Mor-Bihan, a França. Creada el 2015, es corre el mes de maig, el mateix cap de setmana que el Gran Premi de Plumelec-Morbihan femení.

## Palmarès

| Any | Vencedor | Segon | Tercer |
| 2015 | Chloe Hosking | Pascale Jeuland | Eider Merino Cortázar |
| 2016 | Christine Majerus | Élise Delzenne | Amélie Rivat |
| 2017 | Ashleigh Moolman | Alena Amialiússik | Cecilie Uttrup Ludwig |
| 2018 | Ashleigh Moolman | Rasa Leleivytė | Alicia González Blanco |
| 2019 | Christine Majerus | Sofie De Vuyst | Tatiana Guderzo |
| 2020 | suspesa | suspesa | suspesa |
| 2021 | Sofia Bertizzolo | Valentine Fortin | Chiara Consonni |
| 2022 | Antri Christoforou | Coralie Demay | Femke Markus |
| 2023 | Gaia Masetti | Alessia Vigilia | Sofia Bertizzolo |
| 2024 | Eleonora Gasparrini | Marta Lach | Jade Wiel |

## Enllaços externs

* Web oficial de La Classique Morbihan Arxivat 2016-07-23 a Wayback Machine. (francès)
* Palmarès de La Classique Morbihan a cyclebase.nl
# Camí de Vera

* Aquest article tracta sobre el camí. Vegeu-ne altres significats a «Camí de Vera (barri de València)».
El camí de Vera és el nom d'un camí ral empalat que recorre l'Horta a l'extrem nord-est del terme de València i l'extrem sud-est des d'Alboraia. Comunica l'antiga horta de Benimaclet, ara urbanitzada i integrada dins del nucli urbà de València, amb la costa, a la fita entre la platja de la Malva-rosa i la platja de la Patacona. Així mateix, el vial dona nom a una àmplia i mal definida zona, que correspon al que anteriorment era l'horta de Vera i ara es queda dividida entre la partida de Vera (Alboraia), la Universitat Politècnica de València, i el barri de camí de Vera (antiga horta de Benimaclet). Finalment, i per extensió, dona nom al campus del camí de Vera, pertanyent a l'esmentada universitat.
El camí naix des de l'actual carrer d'Emili Panach i Ramos, a poca distància de l'estació de Vicent Zaragozá, al barri de Camí de Vera, València. Des d'allí, discorre en direcció nord-est, creuant el carrer del Doctor Vicent Zaragozá i la línia de tramvia adossada, després la ronda Nord de València i l'avinguda de Catalunya, i recorre el nord del recinte universitari fins a arribar a la línia de ferrocarril de Rodalies, la qual travessa i desemboca en el carrer de Mendizábal, al barri de la Malva-rosa, València.
# Uleila del Campo

Uleila del Campo és una localitat de la província d'Almeria. L'any 2005 tenia 988 habitants. La seva extensió superficial és de 39 km² i té una densitat de 25,3 hab/km². Les seves coordenades geogràfiques són 37° 11′ N, 2° 12′ O. Està situada a una altitud de 640 metres i a 55 quilòmetres de la capital de la província, Almeria.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 |
| 1.007 | 969 | 976 | 977 | 979 | 1.007 | 995 | 972 | 988 |
# Rancho Alegre

Rancho Alegre és una concentració de població designada pel cens del Comtat de Jim Wells a l'estat de Texas (Estats Units d'Amèrica).

## Demografia

Segons el cens dels Estats Units del 2000, Rancho Alegre tenia 1.775 habitants, 544 habitatges, i 441 famílies. La densitat de població era de 543,9 habitants/km².
Dels 544 habitatges en un 43,2% hi vivien nens de menys de 18 anys, en un 54,8% hi vivien parelles casades, en un 19,7% dones solteres, i en un 18,9% no eren unitats familiars. En el 17,5% dels habitatges hi vivien persones soles el 7,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,26 i el nombre mitjà de persones que vivien en cada família era de 3,67.
Per edats la població es repartia de la següent manera: un 34% tenia menys de 18 anys, un 11,8% entre 18 i 24, un 25,5% entre 25 i 44, un 18,8% de 45 a 60 i un 9,8% 65 anys o més.
L'edat mediana era de 28 anys. Per cada 100 dones de 18 o més anys hi havia 91 homes.
La renda mediana per habitatge era de 22.534 $ i la renda mediana per família de 23.920 $. Els homes tenien una renda mediana de 19.769 $ mentre que les dones 14.489 $. La renda per capita de la població era de 8.963 $. Aproximadament el 32,6% de les famílies i el 31,6% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Rancho Alegre». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Rancho Alegre». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Forma normal negativa

En lògica matemàtica, una fórmula és en forma normal negativa si l'operador negació ($\lnot$, not) només està aplicat a variables, i els únics altres operadors booleans permesos són la conjunció ($\land$, and) i la disjunció ($\lor$, or).
La forma normal negativa no és una forma canònica: per exemple $a\land (b\lor \lnot c)$ i $(a\land b)\lor (a\land \lnot c)$ són equivalents, i totes dues estan en forma normal negativa.
En lògica clàssica i el moltes lògiques modals, tota fórmula pot transformar-se en aquesta forma, tot substituint implicacions i equivalències per llurs definicions, usant les Lleis de De Morgan per desplaçar les negacions cap a l'interior de la fórmula, i eliminant dobles negacions. Aquest procés es pot representar mitjançant les següents regles de reescriptura:
    $\lnot (\forall x.G)\to \exists x.\lnot G$
    $\lnot (\exists x.G)\to \forall x.\lnot G$
    $\lnot \lnot G\to G$
    $\lnot (G_{1}\land G_{2})\to (\lnot G_{1})\lor (\lnot G_{2})$
    $\lnot (G_{1}\lor G_{2})\to (\lnot G_{1})\land (\lnot G_{2})$
Una fórmula en forma normal negativa es pot transformar en les formes normal conjuntiva o normal disjuntiva tot aplicant distributivitat.

## Exemples i contraexemples

Totes les fórmules següents estan en forma normal negativa:
    $(A\vee B)\wedge C$
    $(A\wedge (\lnot B\vee C)\wedge \lnot C)\vee D$
    $A\vee \lnot B$
    $A\wedge \lnot B$
El primer exemple també està en forma normal conjuntiva, i els dos últims estan alhora en forma normal conjuntiva i en forma normal disjuntiva, però el segon exemple no està en cap d'aquestes dues formes.
Les fórmules següents no estan en forma normal negativa:
    $A\Rightarrow B$
    $\lnot (A\vee B)$
    $\lnot (A\wedge B)$
    $\lnot (A\vee \lnot C)$
Tot i això, són equivalents (respectivament) a les següents fórmules en forma normal negativa:
    $\lnot A\vee B$
    $\lnot A\wedge \lnot B$
    $\lnot A\vee \lnot B$
    $\lnot A\wedge C$

## Referències

* Robinson, Alan J.A.; Voronkov, Andrei. Handbook of automated reasoning. reprinted. Amsterdam: North Holland, 2001, p. 203 i següents. ISBN 0444829490.

## Enllaços externs

* Cálculo de la forma normal negativa a Lógica informática (2011–12) (castellà)
# Josepa Abellà Pallàs

Josepa Abellà Pallàs, coneguda com a "Pepa de cal Ribetes" (Montblanc, 1909 - ?) va ser una sindicalista i treballadora del tèxtil catalana.
Va ser una protagonista destacada de la llarga vaga de 1932 a la fàbrica de teixits del senyor Cardús, a la vila de Montblanc. La vaga va resultar exitosa i els treballadors van aconseguir millores salarials i d'altre tipus. Malgrat això, es produí una desavinença entre els treballadors i la direcció local de la CNT, amb la qual van trencar i s'afiliaren majoritàriament a la UGT. Posteriorment, l'any 1936, seguint l'exemple del seu germà, el també sindicalista Joan Abellà Pallàs, s'afilià a les joventuts del PSUC. El 1937, en representació del PSUC, entrà a l'ajuntament. Finalitzada la guerra fou acollida per uns familiars de la Barceloneta (Montblanc), però fou detinguda i empresonada. L'any 1946, després de tornar a Montblanc per fer-se càrrec dels seus pares i ajudar-los en les feines del camp. Des d'aleshores, va compaginar la feina de pagès amb el treball a una fàbrica tèxtil al poble veí de Vilaverd. Llavors es va dedicar a la tasca sindical, com a representant de les treballadores; una tasca que va mantenir fins que es va jubilar.
El setembre de 2018, després que el Ple de l'Ajuntament de Montblanc aprovés nous noms de carrer per al municipi, se li va posar el seu nom a un carrer del seu poble natal.

## Referències

* ↑ Mayayo Artal, Andreu; Martínez de Sas, María Teresa (coord.); Pagès i Blanch, Pelai (coord.). «Abellà Pallàs, Josepa». A: Diccionari biogràfic del moviment obrer als països catalans. L'Abadia de Montserrat, 2000, p. 31. ISBN 978-84-8415-243-9 [Consulta: 21 setembre 2018].
* ↑ «Aprovats nous noms de carrer a Montblanc». Ajuntament de Montblanc, 13-09-2018. [Consulta: 21 setembre 2018].
# Camí de Vila-seca

El Camí de Vilaseca és l'antic camí de Reus a Vilaseca, a la comarca catalana del Baix Camp.
Antigament s'hi accedia per la riera del Molinet. Fins més avall del mas de Macià Vila, avui seu del deganat de la Facultat d'Econòmiques i Empresarials de la Universitat Rovira i Virgili, el camí de Vilaseca i el camí de Bellissens coincideixen. Quan el camí es bifurca, el de Vilaseca seguia una direcció sud. Però amb la via del tren i les urbanitzacions d'aquella zona, des de la bifurcació fins al Mas del Pere Domènech el camí ha desaparegut. El tornem a trobar a partir d'aquell mas i poc després, vora el lloc on hi havia el Mas de Bellveny, ara enderrocat, es divideix en dos: el de la dreta és el de Vilaseca que aviat surt del terme de Reus, quan travessa el Camí dels Morts. L'altre camí, que també va al poble veí, és el Camí del Castell o del Maset de Montserrat, ja a Vilaseca.

## Referències

* ↑ Amigó, Ramon. Materials per a l'estudi dels noms de lloc i de persona, i renoms, del terme de Reus. Reus: Associació d'Estudis Reusencs, 1988, p. 618. ISBN 8486387655.
# Uapití de Merriam

El uapití de Merriam (Cervus canadensis merriami) és una subespècie extinta de uapití que vivia a les terres àrides del sud-oest dels Estats Units. Després de l'arribada dels europeus, la caça i el pasturatge de bestiar descontrolats causaren l'extinció de la subespècie fa més d'un segle. Es creu que la data exacta fou el 1906. No se sap gaire cosa més sobre aquesta espècie, car s'extingí abans de poder ser estudiada. A principis del segle xx es dugué a terme un estudi genètic per elucidar si el uapití de Merriam s'havia extingit realment o, al contrari, s'havia barrejat amb altres uapitís importats del Parc Nacional de Yellowstone. Els resultats preliminars d'aquest estudi indicaren que, efectivament, s'havia extingit, car les diferències entre el material genètic d'espècimens conservats de uapití de Merriam presentaven una diferència respecte a totes les altres subespècies de uapitís vivents superior a la que separava les subespècies vivents entre si.

## Referències

* ↑ Purdue, J. R.; Heffelfinger, J. R.; Nicolls, K. E. «Is Merriam's Elk Really Extinct?» (en anglès), 2001. [Consulta: 8 agost 2020].
# Quítxua de Puno

El quítxua de Puno (punu qhichwa simi) és una branca dialectal del quítxua-IIC parlada al Perú meridional, al departament de Puno. La seva parla és molt pròxima al qual es troba en el nord de La Paz a Bolívia.
Pertany al grup C o quítxua meridional del Quítxua II. És una subvariante del quítxua meridional. Incorpora les consonants oclusives aspirades i glotalitzades procedents de l'aimara.

## Nombre de parlants

Segons Ethnologue el 2002 tenia 500.000 parlants, d'ells 100.000 monolingües en les jurisdiccions de les províncies de:
* Azángaro
* Carabaya
* Melgar
* Lampa
* San Román
* San Antonio de Putina
* Sandia
* Puno (districtes de : Coata, Huatta, Capachica, Amantaní, Hatuncolla, Sant Antoni, Puno, Mañazo, Vilque, Tiqillaca i Paucarcolla)
* Huancané (districtes de: Huatasani, Pusi, Taraco, i Huancané)
* vila San Juan

### Lèxic diferenciat

Encara que el ministeri d'educació del Perú inclou al quítxua de Cusco i al quítxua de Pino en una sola macrovariant, en la pràctica el quítxua puneño presenta uns certs trets que el diferencien del primer, per exemple en variació del lèxic:
Lèxic comparatiu :
| Glossa | Quítxua chanca | Quítxua de Cusco | Quítxua de Puno |
| Callar-se | Upallay | Upallay | Hup'allay |
| Dia de demà | Paqarin | Paqarin | Qaya |
| Entrar | Yaykuy | Haykuy | Waykuy |
| Fràgil | Qapya | Qhapra | Qhapya |
| Terra | Allpa | Allpa/Hallp'a | Hallp'a |

## Obres

* Arenga a Bolivar (José Domingo Choquehuanca)
* Poemario (Gamaliel Churata)

## Referències

* ↑ Quítxua de Puno a Ethnologue

## Bibliografia

* Antonio Cusihuamán (1976): Diccionario Quechua Cuzco-Collao [- Castellano y vice versa]. Ministerio de educación del Perú
# Frangiskos Sourpis

Frangiskos Sourpis (grec: Φραγκίσκος Σούρπης; 4 de març de 1943) és un exfutbolista grec de la dècada de 1960.
Fou 6 cops internacional amb la selecció grega.
Pel que fa a clubs, defensà els colors de Panathinaikos de 1962 a 1973.

## Referències

* ↑ Mastrogiannopoulos, Alexander. «Greece - International Matches 1961-1970». RSSSF, 25-09-2004.
* ↑ «el:ΕΘΝΙΚΕΣ ΟΜΑΔΕΣ > Εθνική Ομάδα Ανδρών» (en greek). Hellenic Football Federation. Arxivat de l'original el 31 desembre 2009. [Consulta: 7 abril 2010].
* 1 2 Kolokotsios, Lambros. «Còpia arxivada» (en greek). Evrytania News, 15-05-2010. Arxivat de l'original el 18 d’octubre 2011. [Consulta: 14 d’octubre 2018].
* ↑ ; Haisma, Marcel«European Champions' Cup and Fairs' Cup 1970-71 - Details». RSSSF, 09-01-2008.
* ↑ Frangiskos Sourpis a National-Football-Teams.com (anglès)
# Kenny van Hummel

Kenny van Hummel (Arnhem, 30 de setembre de 1982) és un ciclista neerlandès, professional des del 2002 al 2014.
En el seu palmarès destaca la victòria a la Volta a Holanda Septentrional del 2007, la Dutch Food Valley Classic de 2009 o la Ronde van Drenthe de 2011.

## Palmarès

* 2003
** Vencedor d'una etapa dels Dos dies del Gaverstreek
* 2004
** 1r al ZLM Tour
* 2005
** Campió dels Països Baixos sense contracte
* 2007
** 1r a la Volta a Holanda Septentrional
* 2009
** 1r al Tour d'Overijssel
** 1r a la Batavus Prorace
** 1r a la Dutch Food Valley Classic
** 1r al Tour de Rijke
** Vencedor d'una etapa dels Quatre dies de Dunkerque
* 2010
** Vencedor d'una etapa del Tour de Picardia
** Vencedor d'una etapa de la Volta a Bèlgica
** Vencedor de 4 etapes del Tour de Hainan
* 2011
** 1r a la Ronde van Drenthe i vencedor de 2 etapes
** 1r al Memorial Rik van Steenbergen
** Vencedor d'una etapa de la Volta a Turquia
* 2012
** Vencedor d'una etapa del Tour de Picardia
* 2013
** Vencedor d'una etapa de la Arctic Race of Norway
* 2014
** Vencedor d'una etapa del Tour de Langkawi
** Vencedor d'una etapa del Tour de l'Azerbaidjan
** Vencedor d'una etapa de la Volta a Veneçuela

### Resultats al Tour de França

* 2009. Abandona (17a etapa)
* 2012. Abandona (15a etapa)

## Referències

* ↑ «Kenny van Hummel stopt met wielrennen» (en neerlandès). Algemeen Dagblad, 21-11-2024. [Consulta: 30 juny 2024].
* ↑ «Kenny van Hummel» (en anglès). Procyclingstats.com. [Consulta: 30 juny 2024].

## Enllaços externs

* Fitxa a sitiodeciclismo.net
# Quítxua de Cusco–Collao

El quítxua de Cusco-Collao (quítxua: Qusqu-Qullaw) és un terme col·lectiu utilitzat per als dialectes quítxua que han aspirat (tʃʰ, pʰ, tʰ, kʰ, qʰ) i ejectivat (tʃʼ, pʼ, tʼ, kʼ, qʼ) les consonants oclusives, aparentment manllevats de les llengües aimares. Inclouen el quítxua de Cusco, el quítxua de Puno, el quítxua nordbolivià i el quítxua sudbolivià. Juntament amb el quítxua d'Ayacucho, que és mútuament intel·ligible, formen la llengua quítxua meridional.
El 1975, el terme "Cusco-Collao" va ser encunyat pel govern de Juan Velasco Alvarado com el nom d'una de les sis varietats regionals de quítxua reconegudes oficialment al Perú, i encara s'utilitza tant en castellà com en quítxua a les publicacions del govern peruà i SIL International.
En termes lingüístics, el grup és problemàtic. Pel que fa al vocabulari, el quítxua de Cusco és el més proper al quítxua d'Ayacucho, amb el que té un 96% de semblança lèxica, mentre que el quítxua de Puno i les varietats quítxua bolivianes han manllevat més lèxic i morfologia de l'aimara i del castellà (per exemple, el sufix diminutiu ita, -itu, -sita, -situ en lloc de -cha: cf. "pedreta": rumisitu a Bolívia vs. rumicha tant a Cusco com a Ayacucho). Típic dels dialectes de Cusco-Collao és l’aparició de conjuncions subordinades, per exemple, imaraykuchus (perquè) i sichus (si), o pronoms relatius, p. ex. pitachus (qui) o imachus (això, què), que són poc freqüents en el quítxua d'Ayacucho i en altres varietats quítxues. Conjuncions com imaraykuchus són, amb diferència, les més comunes en els dialectes bolivians. En cas contrari, la subordinació en quítxua es pot expressar mitjançant sufixos i infixos com -pti- i -spa o (per substituir les oracions de relatiu) -q, -sqa i -na.

## Referències

* ↑ Yachakuqkunapa Simi Qullqa - Qosqo Qollaw. Qhichwa Simipi Arxivat 2011-08-24 a Wayback Machine.
* ↑ SIL/ILV Perú - Publicaciones - Idioma: Quechua del Cusco-Collao
* ↑ Ethnologue report for language code: quy (Quechua, Ayacucho)
* ↑ Ethnologue report for language code: qxp (Quechua, Puno)
* ↑ See for example Google search for "imaraykuchus" at site bible.is, which includes Bible translations in Quechua of Cusco, North Bolivia, and South Bolivia (as well as Ayacucho Quechua, which does not have this word).

## Bibliografia

* Antonio Cusihuamán (1976): Diccionario Quechua Cuzco-Collao [- Castellano y vice versa]. Ministerio de educación del Perú
* Antonio Cusihuamán (1976): Gramática Quechua Cuzco-Collao. Ministerio de educación del Perú

## Enllaços externs

* Yachakuqkunapa Simi Qullqa - Qusqu Qullaw. Qhichwa Simipi (monolingual Quechua and bilingual Quechua-Spanish dictionary)
* Nonato Rufino Chuquimamani Valer, Carmen Gladis Alosilla Morales, Victoria Choque Valer: Qullaw Qichwapa Simi Qullqan. Lima, 2014
# Fußballclub Swarovski Tirol

El Fußballclub Swarovski Tirol fou un club de futbol austríac de la ciutat d'Innsbruck, al Tirol.
El club va ser fundat el 1986, després de comprar la llicència a la Bundesliga al FC Wacker Innsbruck. Amb l'entrenador Ernst Happel guanyà les lligues austríaques dels anys 1989 i 1990, així com la copa del 1989. El club fou dissolt el 1992, retornant la llicència al Wacker, la qual passà al nou format FC Tirol Innsbruck un any més tard.

## Palmarès

* Lliga austríaca de futbol:
** 1989, 1990
* Copa austríaca de futbol:
** 1989

## Entrenadors

* 1985-1987 Felix Latzke
* 1987-1991 Ernst Happel
* 1992-1992 Horst Hrubesch

## Referències

* ↑ Austria - List of Champions, RSSSF.com
* ↑ Austria - List of Cup Finals, RSSSF.com
# Basildon Park

Basildon Park és una casa de camp situada en el comtat de Berkshire (Anglaterra), entre les vil·les de Upper Basildon i Lower Basildon, i prop del poble de Reading. Actualment, l'edifici és propietat de la National Trust (Fundació Nacional per a Llocs d'Interés Històric o de Bellesa Natural) i està inscrit en la Listed Building anglesa per la seva importància arquitectònica, històrica o cultural.
La mansió i els seus jardins es poden visitar des de la primavera fins a la tardor.
La Sala de dibuix Octagon (7 en el primer pis) conté obres únic al món, del Vell Mestre Giambattista Pittoni.

## Història

La casa va ser construïda entre el 1776 i el 1783 per l'arquitecte John Carr per Sir Francis Sykes, qui havia fet fortuna a l'Índia. El 1838, va ser comprada pel millionari i membre del Parlament anglès James Morrison, qui volia instal·lar-hi la seva família i la seva vasta col·lecció d'art. Malauradament, la casa va caure en desús després de la Segona Guerra Mundial. Afortunadament, durant els anys 50 va ser rescatada per Lord i Lady Iliffe qui la van restaurar i decorar amb belles pintures i mobiliari antic. El 1978 Lord i Lady Iliffe la van donar a la National Trust amb totes les col·leccions d'art que contenia i una important comissió per a la seva conservació. Encara avui en dia la casa està en fase de recuperació.

## Estil

L'edifici és una magnífica mansió d'estil pal·ladià construïda en un parc de 160 hectàrees travessat pel Tàmesi. Del seu interior destaca el seu delicat enguixat i l'elegant escala, així com el seu inusual Saló Octagonal.

## Basildon Park en el cinema

Diversos han estat els equips cinematogràfics que han passat per Basildon Park per gravar-hi escenes de les seves pel·lícules. Entre elles, les més destacades són Pride & Prejudice i Maria Antonieta de Sofia Coppola.

## Enllaços externs

* Basildon Park a la web de National Trust (anglès)
# La Cauna

La Cauna (en francès Lacaune) és un municipi francès, de la regió d'Occitània i del departament del Tarn.

## Demografia

Evolució de la població Cassini i INSEE :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 2 612 | 2 488 | 2 830 | 3 430 | 3 681 | 4 050 | 3 965 | 3 985 | 4 078 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 3 520 | 3 543 | 3 662 | 3 553 | 3 578 | 3 755 | 3 955 | 3 547 | 3 606 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 3 565 | 3 577 | 3 360 | 2 777 | 2 557 | 2 546 | 2 549 | 2 580 | 2 742 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 2 824 | 3 184 | 3 260 | 3 231 | 3 089 | 2 920 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 1945-1971 | René Escande | |
| 1971-1983 | Joseph Bonnet | |
| 1983-1989 | Jean Calas | |
| 1989-1995 | Elisabeth Roussel | |
| 1995-2014 | André Cabrol | UMP |
| 2014- | Robert Bousquet | |

## Referències

* ↑ Toponímia occitana
# Júlio Dantas

Júlio Dantas (Lagos, el 19 de maig de 1876 - Lisboa, el 25 de maig de 1962) fou un metge, poeta, periodista, polític diplomàtic i dramaturg portuguès.

## Obra dramàtica

* O Que Morreu de Amor (1899)
* Viriato Trágico (1900)
* A Severa (1901)
* A Ceia dos Cardeais (1902)
* Paço de Vieiros (1903)
* Um Serão nas Laranjeiras (1904)
* Rosas de Todo o Ano (1907)
* Auto de El-Rei Seleuco de Camões (1908)
* Soror Mariana (1915)
* O Reposteiro Verde (1921)
* Frei António das Chagas (1947)

## Traduccions al català

* La severa. Traducció d'Ignasi L. Ribera Rovira. 1920.
* El sopar dels cardenals. Traducció d'Ignasi L. Ribera Rovira. 1908.
* En Bertran de Figueiroa. Traducció d'Ignasi L. Ribera Rovira. 1920.
* Roses de tot l'any. Traducció d'Ignasi L. Ribera Rovira. 1919.
* 1023. Traducció d'Ignasi L. Ribera Rovira. 1920.
* Sor Mariana. Traducció d'Ignasi L. Ribera Rovira. 1920.
* El primer petó. Traducció d'Ignasi L. Ribera Rovira. 1920.

## Referències

* ↑ «Júlio Dantas» (en portuguès). Portugal, Dicionário Histórico. [Consulta: 23 juliol 2023].
* ↑ Amaral, Manuel. «Júlio Dantas» (en portuguès). O Amor em Portugal no século 18. [Consulta: 23 juliol 2023].